கேள்வி: இணுவில் பரராஜசேகரப் பிள்ளையார் கோயில் பற்றி தகவல் சொல்.
பதில்: படிமம்:Pararasasekarap pillaiar inuvil Front 2004.jpg இணுவில் பரராஜசேகரப் பிள்ளையார் கோயில் இலங்கை, யாழ்ப்பாண மாவட்டம் இணுவில் தெற்குலுள்ள மடத்துவாசலில் அமைந்துள்ளது. இக் கோயில் காங்கேசந்துறை வீதியில், யாழ்ப்பாண நகரத்தில் இருந்து ஏறத்தாழ 7 கிலோமீட்டர்கள் தொலைவில் அமைந்துள்ள இணுவில் சந்தியில் இருந்து மேற்கு நோக்கி மானிப்பாய்க்குச் செல்லும் வீதியில் அமைந்துள்ளது. போத்துக்கேயர் யாழ்ப்பாண இராச்சியத்தை 1620 ஆம் ஆண்டில் கைப்பற்றுவதற்குமுன் அதை ஆண்ட ஆரியச் சக்கரவர்த்திகள் காலத்தில் தோற்றம் பெற்றதாகக் கருதப்படும் இந்தக் கோயில் யாழ்ப்பாணத்தில் உள்ள மிகவும் பழைய கோயில்களுள் ஒன்று. இக்கோயிலின் சிற்ப ஓவிய வேலைப்பாடுகள் ஒரு சிறப்பான அம்சமாகும்.
கேள்வி: இணுவில் பரராஜசேகரப் பிள்ளையார் கோயில் - பெயர் குறித்து விரிவாக சொல்லுங்கள்.
பதில்: 13 ஆம் நூற்றாண்டு முதல் 17 ஆம் நூற்றாண்டின் தொடக்கம் வரை யாழ்ப்பாணத்தை ஆரியச் சக்கரவர்த்தி வம்சத்தினர் ஆண்டனர். இவர்கள் பரராசசேகரன், செகராசசேகரன் என்னும் சிம்மாசனப் பெயர்களை மாறிமாறி வைத்துக்கொண்டனர். இவர்களில் பரராசசேகரன் என்ற சிம்மாசனப் பெயரைக் கொண்ட ஒரு மன்னனின் பெயராலேயே இக்கோயிலில் உள்ள பிள்ளையாருக்கு பரராசசேகரப் பிள்ளையார் என்றும், கோயில் பரராசசேகரப் பிள்ளையார் கோயில் என்றும் அழைக்கப்பட்டது என்று நம்பப்படுகிறது. இந்த மன்னன் பெயரால் இல்கோயிலுக்குப் பெயர் வந்ததற்கான காரணம் சரியாகத் தெரியவில்லை. அம்மன்னன் இக்கோயிலைக் கட்டுவித்ததால் அப்பெயர் ஏற்பட்டது என்றும், அவன் வணங்கிவந்த கோயில் ஆதலால் அவன் பெயரால் கோயில் அழைக்கப்பட்டது என்றும் கருத்துக்கள் நிலவுகின்றன. ஆரியச் சக்கரவர்த்திகளின் மற்றச் சிம்மாசனப் பெயரைக் கொண்ட செகராசசேகரப் பிள்ளையார் கோயில் இணுவிலில் இருப்பது குறிப்பிடத் தக்கது.
கேள்வி: இணுவில் பரராஜசேகரப் பிள்ளையார் கோயில் - கடவுளர் பற்றி நீங்கள் என்ன அறிந்துள்ளீர்கள்?
பதில்: இக்கோயிலில் மூல மூர்த்தியான விநாயகர் பஞ்சமுக விநாயகர், லட்சுமி, சுப்பிரமணியர், வைரவர், சண்டேசுவரர், நவக்கிரகம் என்போர் பரிவார மூர்த்திகளாக உள்ளனர். # எண்களுடன் கூடிய வரிசை உறுப்பினர்
கேள்வி: இணுவில் பரராஜசேகரப் பிள்ளையார் கோயில் - திருவிழா என்பது என்ன?
பதில்: வைகாசி சதயம் கொடியேறித் திருவாதிரையில் தேரும் அடுத்துத் தீர்த்தோற்சவமும் நடைபெறுகின்றன. இங்கு மூன்று தேர்கள் பவனியில் கலந்து கொள்கின்றன.
கேள்வி: இணுவில் பரராஜசேகரப் பிள்ளையார் கோயில் - பாடல்கள் பற்றி தகவல் சொல்.
பதில்: * அ. க. பொன்னம்பலபிள்ளை இக்கோயிலுக்குத் திருவூஞ்சல் பாடியுள்ளார். * ந. வீரமணி ஐயர் இக்கோயில் இறைவன் மேல் ஊஞ்சல் பதிகம் பாடியுள்ளார். * வித்துவான் இ. திருநாவுக்கரசு பரராசசேகரப் பிள்ளையார் மேல் திருத் தோத்திரப் பத்து என்னும் பதிகம் ஒன்றையும் பாடியுள்ளார்.
கேள்வி: இணுவில் பரராஜசேகரப் பிள்ளையார் கோயில் - உசாத்துணைகள் என்பது என்ன?
பதில்: * சுவாமி. ஞானப்பிரகாசர், ''யாழ்ப்பாண வைபவ விமர்சனம்: தமிழரசர் உகம்'', ஏசியன் எஜுகேஷனல் சர்வீசஸ், சென்னை. 2003 (முதற் பதிப்பு: அச்சுவேலி, 1928). * சிவலிங்கம், மூ., ''சீர் இணுவைத் திருவூர்'', சைவத்திருநெறிக் கழகம், இணுவில். 2004.